З шасці намінантаў лепшым экскурсаводам прызналі Яўгена Апанасевіча. Распрацаваныя ім анімацыйныя праграмы карыстаюцца вялікай папулярнасцю ў турыстаў, а сам Яўген неаднаразова браў удзел у арганізацыі гістарычных фестываляў як у краіне, так і за яе межамі. Па асабістым прызнанні лаўрэата, ён ішоў да перамогі доўгай дарогай. “Сёлета 13 гадоў, як я працую экскурсаводам, пачынаючы са сваёй роднай Мядзельшчыны, куды нядаўна вярнуўся. Дзякуй маім настаўнікам-гідам, таму што без іх не было б мяне”, — распавёў прысутным пераможца.